**Előterjesztés**

**Lövő Község Önkormányzat**

**2016. év I. félév költségvetési tájékoztatójáról**

A 2016. évi képviselőtestületi munkaterv szerint szeptemberben kerül sor az első féléves tájékoztatóra, az Államkincstárhoz II. negyedéves PMINFÓ alapján .

Fentiek alapján a Tisztelt Képviselő-testület elé terjesztem.

**Bevételek alakulása:**

A 2016. évi költségvetési rendeletben meghatározott előző évi költségvetési maradvánnyal kell számolni, mely az önkormányzatnál -49.860.905 Ft-al, a közös hivatalnál +1.143.361,- Ft-al, az óvodánál +279.315,- Ft-al módosult az eredeti maradványhoz viszonyítva.

Önkormányzatunk 2016. évi eredeti költségvetési

1. kiadási főösszege: 569.454.927 Ft
2. bevételi főösszege: 569.454.927 Ft volt ami az alábbiakban részletezésre kerülő előirányzat változás folytán 523.733.253 Ft kiadási illetve bevételi főösszegre módosult.

Melyből -45.721.674 Ft önkormányzati költségvetést érintő, +473.499 Ft a Lövői Napsugár Óvoda és Bölcsőde költségvetését érintő, +2.202.275 Ft a Családsegítő és Gyermekjóléti Szolgálati Társulást, +678.118 Ft a Családsegítő és Gyermekjóléti Szolgálatot, +1.255.090 Ft pedig a Közös Önkormányzati Hivatalt érinti.

Az Alpokalja Kistérség költségvetése nem módosult.

Normatív állami hozzájárulások ( feladatmutatóhoz kötött) tekintetében a 2015. évi beszámoló alapján önkormányzatunknak 4.198.835 Ft visszafizetési kötelezettsége keletkezett, más mutató alapján viszont 104.135,- Ft támogatásra vagyunk jogosultak, melyet már meg is kapott az önkormányzat.

Pótelőirányzatot 2.666.530,- Ft összegben kaptunk az I. félévben, az intézmények előirányzatosított plusz bevétele 50.025,- Ft.

Önkormányzatok működési támogatásaként 42.454.393,- Ft érkezett a számlánkra.

2016. áprilisban nem éltünk a lemondási és pótigénylés lehetőségével a minimális gyermeklétszám illetve ellátotti létszám változása miatt. Erre még az év folyamán lesz lehetőségünk.

- 2 –

A költségvetési szerveknél foglalkoztatottak 2016. évi bérkompenzációja címen a közterhekkel növelt bruttó összeg teljes egészében lefedésre került (594.272,-), mellyel az adott intézmény illetve szakfeladat bevételét megemeltük 344.697,- Ft összeggel, melyből 53.939,- Ft a közös hivatalhoz, 123.988,- Ft a Családsegítőhöz, 166.770,- Ft pedig az óvodához került átfinanszírozásra.

Az önkormányzat előirányzata ezen jogcímen 249.575,- Ft- al növekedett. Ennek jelentősége, hogy a nettó keresetek ne csökkenjenek az előző évekhez viszonyítva.

A Családsegítő és Gyermekjóléti Szolgálat részére szociális ágazati pótlék címen 410.418,- Ft, kiegészítő ágazati pótlék címén 915.491,- Ft támogatást folyósítottunk, melyet szintén pótelőirányzatként kapott az önkormányzat.

Egyéb működési célú költségvetési támogatások címén 3.710.191,- Ft–ot kaptunk .

* A Családsegítő és Gyermekjóléti Szolgálati Társulás települései részéről nem érkezik betérítés ebben az évben, csupán a házi segítségnyújtás feladat ellátásához csatlakozó önkormányzatok részéről a 2015. év felosztott költségeinek megtérítésére került sor 860.137,- Ft összegben.
* A TB Alapból havi folyósításban rendszeresen érkezik az ellátás a védőnői feladatok finanszírozására (1.872.300,-Ft).
* A közfoglalkoztatottak bérének 100 %-át plusz járulékait utólagos elszámolás alapján igényelhetjük pótelőirányzatként, ennek összege 977.754,- Ft.

A szociális feladatok támogatására önkormányzatunk részére ápolási jogcímen nem került kiutalásra, mert ez a feladat és támogatási forma átkerült a járásokhoz. Méltányossági ápolási díjban 3 fő részesül, havi összege 23.600,- Ft/fő/hó.

A bevételek megfelelő ütemben érkeznek az önkormányzathoz illetve az intézményhez.

Az intézményi működési bevételek 63,23 %-ban teljesültek. E bevételek közé az alaptevékenységgel összefüggő bevételek ( intézményi ellátási díjak), bérleti díjak, kamatbevételek, ÁFA bevételek tartoznak.

Bérleti díjbevételek 8.213.784,- Szolgáltatások és közvetített szolg. 1.231.365,- Ellátási díjak 2.185.746,- ÁFA bevételek 3.274.696,- Kamatbevételek 684.851,- Egyéb bevételek 407.488,-

* 3 -

Közhatalmi bevételek:

Építményadó 1.453.720,- Ft 50,13 % Helyi iparűzési adó 110.283.160,- Ft 55,14 % Gépjárműadó 2.837.741,- Ft 43,00 %

Ingatlan értékesítés bevétele (219 hrsz): 423.000,- Ft.

Felhalmozási célú átvett pénzeszköz: - Napelemes pályázaton elnyert támogatás : 28.089.500,- Ft

A feladat finanszírozás Kincstár által havi bontásban kerül elszámolásra, és ez időarányos teljesülést is jelent .

Sajátos működési bevételek között szerepel még a talajterhelési díj, mely 167.400,- Ft - ra teljesült 2016. június 30-ig.

Osztalékból nem származott bevételünk 2016. évben (VÍZMŰ vagyon után).

**Kiadások alakulása**

**Kiemelt kiadási tételeink teljesítéséről:**

* Személyi juttatás 52,03 %
* Munkaadót terhelő járulékok 46,64 %
* Dologi kiadások 42,42 %
* Egyéb működési célú kiadások 40,99 %
* Felújítás 4,11 %
* Beruházás 5,39 %
* Egyéb felhalmozási célú kiadások 56,85 %

Költségvetésünkben 3 fő közfoglalkoztatott 2 hónapra történő alkalmazását terveztük. A Munkaügyi Központtal kötött újabb megállapodás szerint lehetőségünk nyílott arra, hogy 2016.03.29-től 2017.02.28-ig foglalkoztassuk Őket. 1 fő 2016. július 18-tól nyugdíjba vonul, helyére szándékunkban áll újabb közfoglalkoztatott szerződtetése. Munkájukra annál is inkább szükség van, mert a növények, virágok gondozása különösen sok munkát igényel a zöldterületek további gondozása mellett.

* 4 -

A személyi juttatások aránya kissé meghaladja az időarányosnak megfelelő százalékot, de ez az eltérés nem jelentős.

Dologi kiadásainkat figyelembe véve a teljesítések alacsonyabbak mint az időarányos felhasználás lenne (42,42 %).

Ezen kiadásaink - főleg a közüzemi díjak – csökkentése érdekében fokozott figyelmet fordítunk a takarékosságra minden intézményünknél.

Jelentős megtakarításokat értünk el a gáz, villamos energia szolgáltatás tekintetében. Épületeink napelemekkel történő felszerelése jelentős villamos energia megtakarítást eredményezett. Tudtuk csökkentetni az egyéb üzemeltetési, fenntartási költségeket is. A szállítási szolgáltatásoknál a vállalkozó tarifa emelése miatt a kiadásaink magasabbak a tervezettnél.

Egyéb működési kiadások:

BURSA ösztöndíj 250.000,-

Települési támogatás 74.000,-

Önkormányzati segély 606.687,-

Egyéb (újszülöttek tám., temetési segély) 120.000,-

Önkormányzatunknál 2 fő részesül lakásfenntartási támogatásban. Az önkormányzat külön ilyen címen nem kap támogatást. Ennek fedezete a szociális támogatások között illetve a saját bevételek között szerepel.

A helyi önkormányzat előző évi elszámolásából származó kiadásra (visszafizetésre) 4.198.835,- Ft-ot fordítottunk.

Működési célú kiadásként az önkormányzat az alábbi tételeket biztosította az intézmények és társulások részére működésük fenntartásához.

Az SZKK részére működési támogatásként 8.268.000 Ft került kiutalásra.

A peresztegi háziorvosi ügyeleti hozzájárulásunk 2016. I. félévben 253.980,-Ft-ot jelentett.

Működési célú pénzeszköz átadás civil szervezeteknek 7.450.000,- Ft, vállalkozásoknak ( háziorvos) 400.000,- Ft került átutalásra, a költségvetésben meghatározott ütemezés szerint.

* 5 -

A házi segítségnyújtásra közvetlenül adott támogatás összege 195.550,- Ft.

A Családsegítő és Gyermekjóléti Szolgálat támogatását a Társuláson keresztül tudjuk megoldani . Ennek biztosítására 10.776.730,- Ft-ot fordítottunk.

Az önkormányzat átvállalta a lakosság részére biztosított, a kábel Tv használatához szükséges modemek vételárának kifizetését (3.768.090,- Ft).

Önkormányzatok által alakított társaságok felé történt kifizetéseink összege 266.606,- Ft volt (Alpokalja Kistérség, Sopron és Térsége Társulás, Napnyugat Turisztikai Egyesület, Kapuvári Vízitársulat, Alpokalja-Fertőtáj Vidékfejl. Egyesület)

Felhalmozási kiadásaink nagy része csak az év második felében teljesülnek.

Beruházások: Ingatlan-vásárlás ( Fő u. 189.) 4.750.000,-

Légkondicionáló berendezés 178.858,-

STUHL fűkasza 141.654,-

Hangfal-szett 122.165,-

VÍZMŰ 2.565.846,-

Felújítások: Eü-ház pinceszigetelés 2.206.218,-

Családi napközi (tervezések) 300.000,-

VÍZMŰ 671.961,-

A Vízmű által felújítások is minimális összegben kerültek leszámlázásra önkormányzatunk felé. A beruházási munkálatok nagy része szintén a második félévben fejeződnek be, így a végszámla kiegyenlítésére is ekkor került sor.

A Családsegítő és Gyermekjóléti Szolgálati Társulás pénzkészlete: 112.956,- Ft.

A Családsegítő és Gyermekjóléti Szolgálat pénzkészlete: 1.958.808,- Ft.

Az Alpokalja Kistérségi Társulás 2015. június 30-i záró pénzkészlete: 465.068,- Ft.

2015. június 30-i záró pénzkészlet 288.040.192,- Ft

* Önkormányzat 281.747.183,- Ft
* Közös Hivatal 2.945.028,- Ft
* Napsugár Óvoda és Bölcsőde 3.347.981,- Ft
* 6 -

Megállapítható, hogy önkormányzatunk stabil pénzügyi helyzete fennállt a félév folyamán. Pénzforgalmi számlánk mindig tartalmazta azt az összeget, amely biztosította, hogy kötelezettségeink határidőre teljesülhessenek. Emellett figyelmet fordítottunk arra is, hogy szabad pénzeszközeink lekötött betét formájában kamatozzanak.

Stabil pénzügyi helyzetünk elsősorban helyi adó bevételeinknek tudható be, melynek következtében jelentős előnnyel rendelkezünk azon önkormányzatokkal szemben, akik az állami támogatásból ill. kevesebb saját bevételből gazdálkodhatnak.

II. félév feladata lesz az elkezdett beruházások megvalósítása, felújítások folytatása, valamint a takarékos gazdálkodás.

A számszaki adatokat az 1.,2.,3.,4.,5.,6.,7.,8.,9.,10.,11.,12.13.,14.,15.sz. melléklet tartalmazza.

Ennyiben kívántam beszámolni a 2016 I. félévi gazdálkodásról, melyet megvitatás után elfogadni szíveskedjenek.

Lövő, 2016. szeptember 12.

Hollósi Gábor   
 polgármester

.